યાસિન અમદાવાદમાં વર્ષ 2008માં થયેલા શ્રેણીબદ્ધ બોમ્બ વિસ્ફોટનો આરોપી છે. અસદુલ્લા અખ્તર ઉર્ફે હડ્ડીની ધરપકડ થયા બાદ અમદાવાદમાં થયેલા શ્રેણીબદ્ધ બ્લાસ્ટ મામલે મહત્ત્વનો ખુલાસો થયો હતો. બોમ્બ બ્લાસ્ટ સમયે તે અમદાવાદમાં જ રોકાયો હતો.વિસ્ફોટ પહેલાં તેના અસદુલ્લાએ રેકી કરી હતી. તે અમદાવાદના નારોલની મહંમદી સોસાયટીના મકાન નંબર 10મા દસથી પંદર દિવસ રોકાયો હતો. ભટકલ અમદાવાદ, સુરત ઉપરાંત જયપુર, વારાણસી, દિલ્હી જામા મસ્જિદ, પુણેની જર્મન બેકરી બ્લાસ્ટ, સહિતના બોમ્બ બ્લાસ્ટનો તે આરોપી છે. દિલ્હી બ્લાસ્ટમાં પહેલી વખત તેનું નામ સામે આવ્યું હતું.12 રાજ્યોની પોલીસ તેને શોધી રહી હતી. વર્ષ 2008માં થયેલા બોમ્બ બ્લાસ્ટમાં કુલ 56 લોકોનાં મોત થયાં હતાં અને 200થી વધારે લોકો ઘાયલ થયા હતા આ આખી ઘટનામાં યાસિન ભટકલની મહત્વની ભૂમિકા રહી હતી. ઇન્ડિયન મુજાહિદ્દીનના રિયાઝ અને ઇકબાલ ભટકલના નજીકના ગણાતા ભટકલે અમદાવાદ અને સુરતમાં સિરિયલ બોમ્બ બ્લાસ્ટ કરવાનો પ્લાન બનાવ્યો હતો. જેના માટે યાસિનએ અમદાવાદના દરિયાપુર, ગોમતીપુર, જુહાપુરા, દાણીલીમડા,નારોલ જેવા વિસ્તારમાં રહેતા સીમીના સક્રિય સભ્યોનો સંપર્ક કર્યો હતો. ત્યારબાદ પુણેમાં એક મકાન ભાડે રાખવામાં આવ્યું હતું. જ્યાં અમદાવાદ બ્લાસ્ટમાં સંડોવાયેલા આરોપી સાથે મિટિંગ કરવામાં આવી હતી.મિટિંગમાં ગુજરાતના અમદાવાદ અને સુરતમાં સિરિયલ બોમ્બ બ્લાસ્ટ કરવાનો પ્લાન બનાવ્યો હતો.